stanford-oval/wikipedia huggingface dataset:
Elina Luontila

| Elina Luontila> Henkilötiedot |
| --- | --- |
Koko nimi:  Elina Luontila
Syntynyt: 7. helmikuuta 1974 (ikä 50)
Kansalaisuus:   Suomi
Koripalloilija
Pituus:  171 cm
Pelaajaura
Seurajoukkueet
1990–1998 1998–2000 2000–2001:   Tampereen Pyrintö  Äänekosken Huima  BC Nokia
Elina Luontila (o.s. Pohjola, s. 7. helmikuuta 1974) on suomalainen aktiiviuransa lopettanut koripalloilija.
Luontila teki naisten SM-sarjadebyyttinsä kasvattajaseuransa Tampereen Pyrinnön joukkueessa kaudella 1990–1991, mutta aloitti pääsarjauransa täydellä teholla Pyrinnön noustua takaisin SM-sarjaan kaudella 1993–1994. Kauden 1998–1999 Luontila aloitti Pyrinnössä mutta siirtyi pian Äänekosken Huimaan, jossa pelasi kaksi kautta. Tämän jälkeen hän pelasi SM-sarjassa vielä yhden kauden BC Nokiassa. Yhteensä Luontila pelasi SM-sarjassa 216 runkosarjaottelua 9,4 pisteen keskiarvolla.
Eldoret

| Eldoret |
| --- | --- |

 Eldoret
 Koordinaatit: 0°31′N, 35°17′E 
Valtio:  Kenia
Piirikunta:  Uasin Gishu
Korkeus:  2090 m
Väkiluku (2009):  252 061
Infobox OKVirheellinen NIMI-arvo: 
Eldoret on kaupunki Uasin Gishun piirikunnassa Keniassa. Se on Uasin Gishun piirikunnan hallinnollinen keskus. Kaupungin sijainti yli kaksi kilometriä merenpinnan tason yläpuolella tuottaa viileän ilmaston, joka houkutteli eurooppalaisia asukkaita siirtomaa-aikana. Vuonna 2009 kaupungissa asui 252 000 ihmistä. Se on asukasluvultaan maan nopeimmin kasvava kaupunki.[lähde? ]
Eldoret sijaitsee kalenjin-heimon nandi-haaran asuma-alueella. Aikaisemmin alueella asui masai-heimo. Kaupungin nimi on masaiden kieltä ja tarkoittaa kivikkoista jokea, millä viitataan lähistöllä virtaavaan Sosiani-jokeen. Ennen masaita aluelela asui sirikwa-heimo.
Kaupunki on perustettu vuonna 1910, jolloin eurooppalaislähtöiset uudisasukkaat perustivat paikalle postitoimiston Willy van Aardtin omistamalle maatilalle. Nykyisen nimensä kaupunki sai vuonna 1912.
Aiheesta muualla

Kuvia tai muita tiedostoja aiheesta Eldoret Wikimedia Commonsissa
Elvis has left the building

”Elvis has left the building!” (suom. ”Elvis on poistunut rakennuksesta”) on englanninkielinen sanonta, jota käytettiin alun perin etenkin 1970-luvulla Elvis Presleyn konserttien jälkeen konserttiyleisön rauhoittelemiseen. Nämä sanat ilmoitettiin yleisölle, kun Elvis oli lähtenyt Memphis Mafian kanssa konserttipaikalta. Sanontaa alettiin käyttää, sillä konserttien jälkeen yleisö syöksyi lavalle, jos Elvis jäi sinne. Ensimmäisen kerran sanonta kuultiin jo 1960-luvulla. Tarkoituksena oli tällöin saada ihmiset jäämään paikalleen ja kuuntelemaan seuraavaa esiintyjää. Myöhemmin sanonnalla tyynnyteltiin encorea vaativaa yleisöä.
Sittemmin lauseesta on tullut suosittu hokema, jolla voidaan viitata kenen tahansa poistumiseen jostakin.
Dunin kirkko

| Dunin kirkko Dun kirke |
| --- | --- |
 Kirkko vuonna 2007.
Sijainti:  Namsos, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1949
Suunnittelija:  Arne Sørvig
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dunin kirkko (norj. Dun kirke) on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1949.
Aiheesta muualla

Kuvia tai muita tiedostoja aiheesta Dunin kirkko Wikimedia Commonsissa
Darkside

| Darkside Christ Agony |
| --- | --- | --- |

Studioalbumin tiedot
 Äänitetty : 7.–10. elokuuta & 4.–14. lokakuuta 1996, Selani Studio, Olsztyn
 Julkaistu: 1997
 Tuottaja(t): Andrzej Bomba & Cezar
 Tyylilaji: black metal
 Kesto: 40.05
 Levy-yhtiö: Morbid Noizz Productions
Christ Agonyn muut julkaisut
| Moonlight – Act III 1996 | Darkside 1997 | Trilogy 1998 |
Darkside on puolalaisen black metal -yhtyeen Christ Agonyn neljäs studioalbumi, joka on julkaistu vuonna 1997.
Kappaleet

The Triangle (Prayer, Sonet, Throne) – 6.06
Heredity – 5.15
Dark Beauty – 2.29
Kingdom of Abyss – 4.23
My Spirit Seal – 3.07 (Dream Version)
Dark Poem – 2.22
Dark Goddes – 4.00
Darkside (Eternal, Beauteous Death) – 5.46
The Key – 3.21
My Spirit Seal – 3.16 (Blood Version)
Kokoonpano

Cezar – laulu, kitarat, tuottaja
Mauser – bassokitara
Gilan – rummut
Kokoonpano > Vierailevat muusikot

Marcin Ruminski – huilu
Yogi – taustalaulu
Docent – rummut
Kokoonpano > Muut tekijät

Andrzej Bomba – tuottaja
Grzegorz Pilowski – masteroija
Aiheesta muualla

Darkside Discogsissa. (englanniksi)
Albumi Darkside Encyclopaedia Metallum -sivustolla (englanniksi)
Dawn of the Devastation

| Dawn of the Devastation Urn |
| --- | --- | --- |

Studioalbumin tiedot
 Äänitetty : 17.–18. helmikuuta & 3.-4. maaliskuuta 2006
 Julkaistu: marraskuu 2006
 Tyylilaji: black metal, thrash metal
 Kesto: 41.37
 Levy-yhtiö: No Sign of Life
Urnin muut julkaisut
| The Nameless Wraith / Morbid Death 2004 | Dawn of the Devastation 2006 | Soul Destroyers 2008 |
Dawn of the Devastation on suomalaisen black metal -yhtyeen Urnin toinen studioalbumi. Se on julkaistu vuonna 2006 levymerkillä No Sign of Life Records.
Kappaleet

Introaaarr from the Depths – 1.53
Back from the Dead – 1.43
Possessed By Satan – 4.12
After the Devastation – 4.03
Rise of Necromancy – 4.05
Ruthless Strike – 3.53
Total Hate – 4.15
Massgravedesecration – 4.40
Bestial Evil – 4.51
Second Warning – 3.56
Heavy as Hell – 4.06
Kokoonpano

Sulphur – laulu, kitara, basso
Blackvenom – kitara, laulu
Hellwind Inferion – rummut
Arvostelut

Imperiumi.net:
Aiheesta muualla

Dawn of the Devastation Discogsissa. (englanniksi)
Albumi Dawn of the Devastation Encyclopaedia Metallum -sivustolla (englanniksi)
Commander Keen

| Commander Keen |
| --- | --- |
 Commander Keen 4
Kehittäjä:  id Software (DOS), David A. Palmer Productions (GBC), Super Fighter Team (Android)
Julkaisija:  Apogee Software, Softdisk, FormGen, Activision, Super Fighter Team
Ohjaaja:  Tom Hall
Suunnittelija:  Tom Hall
Ohjelmoija:  John Carmack
Julkaistu:  1990, 1991, 2001, 2013
Lajityyppi:  Tasohyppely
Pelimuoto:  yksinpeli
Alusta:  MS-DOS, Game Boy Color, Android
Jakelumuoto:  yksi 5¼ tuuman levyke
Lisää peliartikkeleitaVideopelien teemasivulla
Infobox OK  : 
Commander Keen on id Softwaren luoma tietokonepelihahmo ja tietokonepelisarja.
Commander Keen -pelien pääosassa on Billy Blaze -niminen violettipaitainen poika, joka on varustettu jalkapallokypärällä, laserpistoolilla ja hyppykepillä. Pelit sijoittuvat lähinnä avaruuteen eri planeetoille, joissa Billy seikkailee. Pelit ovat hyvin perinteisiä tasohyppelyjä, mutta merkittäväksi ne teki PC-peleissä lähes ennennäkemättömän hieno EGA-grafiikka näytönvierityksineen ja shareware-levitysmuoto, jota id Software käytti myöhemmin Wolfenstein 3D:ssä ja Doomissa.
Keen-pelit

Seitsemän Commander Keen -peliä julkaistiin MS-DOS-alustalle. Pelit on jaettu sarjoihin, joiden ensimmäinen jakso oli yleensä saatavilla shareware-levitysmuotoa käyttäen. Kahdeksas Commander Keen -peli julkaistiin Game Boy Color -alustalle.
Keen-pelit > Commander Keen in Invasion of the Vorticons

Invasion of the Vorticons julkaistiin joulukuussa 1990. Kyseisen trilogian julkaisi Apogee Software shareware-levitysmuotoa käyttäen. Käytännössä tämä tarkoitti sitä, että ensimmäinen episodi oli vapaasti levitettävissä mutta toinen ja kolmas maksullisia.
Keen-pelit > Commander Keen in Keen Dreams

Keen Dreams julkaistiin kesällä 1991. Softdiskin kautta peli oli aluksi ainoastaan saatavilla maksusta, mutta elokuussa 1992 episodi julkaistiin shareware-levitysmuotoa käyttäen.
Keen-pelit > Commander Keen in Goodbye, Galaxy!

Kaksiosainen Goodbye, Galaxy! on jatko-osa alkuperäiseen Invasion of the Vorticons -trilogiaan. Se julkaistiin vuoden 1991 loppupuolella. Apogee Software julkaisi jälleen pelin shareware-levitysmuotoa käyttäen, joten neljättä episodia sai levittää ilmaiseksi, kun taas viides episoodi oli tarjolla maksua vastaan.
Keen-pelit > Commander Keen in Aliens Ate My Baby Sitter!

Yksiosainen Aliens Ate My Baby Sitter! oli ainoa alkuperäisistä Commander Keen -peleistä, jota ei julkaistu shareware-levitysmuotoa käyttäen. Kyseisen pelin julkaisi FormGen vuoden 1991 loppupuolella ja se oli saatavilla suoraan kaupan hyllyiltä.
Aliens Ate My Baby Sitter! -pelin jälkeen id Software suunnitteli uutta Keen-jatkumoa nimellä The Universe Is Toast!, mutta suunnitelmat kariutuivat, kun jo vuonna 1992 ilmestyneen Wolfenstein 3D:n valtavan menestyksen myötä yritys päätti keskittyä FPS-pelien kehittämiseen.
Keen-pelit > Commander Keen (Game Boy Color)

Commander Keen julkaistiin Euroopassa 15. kesäkuuta 2001 Game Boy Color -alustalle. Kyseinen peli oli sarjan ainoa, joka ei ollut id Softwaren kehittämä; pelin kehitti David A. Palmer Productions ja julkaisijana toimi Activision.
Commander Keen muissa peleissä

Commander Keen tekee cameoroolin id Softwaren Doom II -pelin salaisessa tasossa 32 (ei saksalaisissa versioissa).
Apogeen Duke Nukem -pelin episodin yksi seitsemännessä tasossa Tohtori Proton mainitsee Commander Keenin.
Apogeen Crystal Caves -pelissä voi nähdä Keenin kypärän episodi kahden tasoissa 8 ja 10 sekä episodi kolmen tasossa kaksi.
Keen näkyy Apogeen pelien Crystal Caves, Monuments of Mars, Paganitzu, Realms of Chaos ja Stargunner high score -listoilla.
Peleissä Wolfenstein 3D ja Spear of Destiny Keen mainitaan, jos pelaaja painaa yhtä aikaa näppäimiä B, A ja T.
Aiheesta muualla

Wikimedia Commonsissa on kuvia tai muita tiedostoja aiheesta .
3D Realmsin Keen-historiikki – Internet Archive (englanniksi)
Commander Keen Wiki (englanniksi)
selaimessa pelattava Commander Keen – Marooned on Mars
selaimessa pelattava Commander Keen – Secret of the Oracle
Duets (Elton Johnin albumi)

| Duets Elton John |
| --- | --- | --- |

Studioalbumin tiedot
 Julkaistu: 30. marraskuuta 1993
 Tyylilaji: Pop rock
 Kesto: 74.39
 Levy-yhtiö: Rocket Records MCA Records (Yhdysvallat)
Elton Johnin muut julkaisut
| The One 1992 | Duets 1993 | The Lion King 1994 |
Duets on Elton Johnin kahdeskymmenesneljäs studioalbumi, joka julkaistiin vuonna 1993.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | Teardrops (with k.d. lang)  | Cecil Womack, Linda Womack | Greg Penny | 4.55 |  |  |  |  |  |
| 2. | When I Think About Love (I Think About You) (with P.M. Dawn)  | Attrell Cordes | P.M. Dawn | 4.34 |  |  |  |  |  |
| 3. | The Power (with Little Richard)  | Elton John, Bernie Taupin | Greg Penny, Elton John | 6.25 |  |  |  |  |  |
| 4. | Shakey Ground (with Don Henley)  | Jeffrey Bowen, Al Boyd, Eddie Hazel | Don Henley | 3.52 |  |  |  |  |  |
| 5. | True Love (with Kiki Dee)  | Cole Porter | Narada Michael Walden | 3.35 |  |  |  |  |  |
| 6. | If You Were Me (with Chris Rea)  | Chris Rea | Chris Rea | 4.26 |  |  |  |  |  |
| 7. | A Woman's Needs (with Tammy Wynette)  | Elton John, Bernie Taupin | Barry Beckett | 5.19 |  |  |  |  |  |
| 8. | Old Friend (with Nik Kershaw)  | Nik Kershaw | Nik Kershaw | 4.17 |  |  |  |  |  |
| 9. | Go on and On (with Gladys Knight)  | Stevie Wonder | Stevie Wonder | 5.50 |  |  |  |  |  |
| 10. | Don't Go Breaking My Heart (with RuPaul)  | Ann Orson, Carte Blanche | Giorgio Moroder | 5.00 |  |  |  |  |  |
| 11. | Ain't Nothing Like the Real Thing (with Marcella Detroit)  | Nickolas Ashford, Valerie Simpson | Chris Thomas | 3.36 |  |  |  |  |  |
| 12. | I'm Your Puppet (with Paul Young)  | Spooner Oldham, Dan Penn | Steve Lindsey | 3.36 |  |  |  |  |  |
| 13. | Love Letters (with Bonnie Raitt)  | Edward Heyman, Victor Young | Don Was | 4.01 |  |  |  |  |  |
| 14. | Born to Lose (with Leonard Cohen)  | Ted Daffan | Steve Lindsey | 4.33 |  |  |  |  |  |
| 15. | Don't Let the Sun Go Down on Me (live, with George Michael)  | Elton John, Bernie Taupin | George Michael | 5.48 |  |  |  |  |  |
| 16. | Duets for One | Elton John, Chris Difford | Elton John, Stuart Epps, Greg Penny | 4.52 |  |  |  |  |  |
Aiheesta muualla

Elton Johnin virallinen sivusto (englanniksi)
Elton Johnin diskografia (englanniksi)
Elton John
| 0 | 1 | 2 |
| --- | --- | --- |
Studioalbumit : Empty Sky ·  Elton John ·  Tumbleweed Connection ·  Madman Across the Water ·  Honky Château ·  Don’t Shoot Me I’m Only the Piano Player ·  Goodbye Yellow Brick Road ·  Caribou ·  Captain Fantastic and the Brown Dirt Cowboy ·  Rock of the Westies ·  Blue Moves ·  A Single Man ·  Victim of Love ·  21 at 33 ·  The Fox ·  Jump Up! ·  Too Low for Zero ·  Breaking Hearts ·  Ice on Fire ·  Leather Jackets ·  Reg Strikes Back ·  Sleeping with the Past ·  The One ·  Duets ·  Made in England ·  The Big Picture ·  Songs from the West Coast ·  Peachtree Road ·  The Captain and the Kid ·  The Union ·  The Diving Board ·  Wonderful Crazy Night ·  The Lockdown Sessions
Kokoelmat : Greatest Hits ·  Greatest Hits Volume II ·  The Thom Bell Sessions ·  Lady Samantha ·  Greatest Hits Vol. 3 ·  To Be Continued ·  The Very Best of Elton John ·  Rare Masters ·  Greatest Hits 1976–1986 ·  Love Songs ·  Greatest Hits 1970–2002 ·  Rocket Man: The Definitive Hits
Livealbumit : 17-11-70 ·  Here and There ·  Live in Australia with the Melbourne Symphony Orchestra ·  Elton John One Night Only – The Greatest Hits ·  Elton John 60 – Live at Madison Square Garden
Soundtrack : Friends ·  The Lion King ·  The Muse ·  Elton John and Tim Rice’s Aida ·  The Road to El Dorado ·  Gnomeo & Juliet
Muuta : Bernie Taupin ·  Gus Dudgeon ·  Paul Buckmaster
Doran sotaoikeudenkäynti

Doran sotaoikeudenkäynti (tunnetaan myös nimillä Dora-Nordhausen ja Dachau-Dora-prosessi, saks. Dachau-Dora Prozess) oli Yhdysvaltain armeijan 7. elokuuta – 30. joulukuuta 1947 järjestämä sotarikosoikeudenkäynti.
19 miestä syytettiin sotarikoksista. Syytetyt olivat työskennelleet Mittelbau-Doran keskitysleirillä, sen alaleireissä tai Mittelwerkin asetehtaalla. Oikeudenkäynti järjestettiin Dachaun keskitysleirin tiloissa. Viralliselta nimeltään oikeudenkäynti oli Yhdysvallat vastaan Kurt Andrae et al (tapaus: 000-50-37). Syytetyistä neljä vapautettiin ja 15 tuomittiin syyllisinä. Tuomiot vaihtelivat 5 vuoden vankeudesta elinkautiseen vankeustuomioon. Yksi tuomituista sai kuolemanrangaistuksen ja hänet teloitettiin hirttämällä 26. marraskuuta 1948.
Doran oikeudenkäynti oli viimeinen Dachaun oikeudenkäynneissä käsitellyistä sotarikossyytteistä. Oikeudenkäynnissä tuomitut kärsivät rangaistuksensa Landsbergin vankilassa.
Oikeudenkäynnin aikana ja sen jälkeen järjestettiin useita pienempiä, nopeampia oikeudenkäyntejä, jotka käsittelivät muita asiaan liittyviä tapahtumia. Lokakuun lopun ja joulukuun puolivälin aikana järjestettiin 14 oikeudenkäyntiä alempiarvoisille syytetyille, kuten SS-Totenkopfverbänden vartijoille. Heistä yksi vapautettiin syytteistä, yhdeksän tapausta hylättiin todisteiden ja todistajien puuttumisen vuoksi ja neljä sai tuomion rikoksistaan. Hylättyjen tapausten poikkeuksellisen raakuuden takia niiden tutkintaa jatkettiin oikeudenkäynnin jälkeen. Hylätyistä tapauksista moni päätyi uudestaan oikeuteen. Niistä tunnetuin ja merkittävin käytiin vuosina 1968–1970 Essenissä, jossa kaksi henkilöä todettiin syyllisiksi ja tuomittiin.
Taustaa

Mittelbau-Doran keskitysleirille lähettiin noin 60 000 vankia, joista noin 20 000 kuoli leirillä. Vankien kuolemat olivat suoraa seurausta leirin epäinhimillisiin työ- ja elinolosuhteiden. Vangit kuolivat esimerkiksi nälkään, leirillä levinneiden sairauksien seurauksena tai kokemansa kaltoinkohtelun ja väkivallan vuoksi. Kun amerikkalaisjoukot saapuivat leirille 11.huhtikuuta 1945, he löysivät noin 2000 ruumista. Eloonjääneitä vankeja oli vain muutamia satoja, joista suurin osa oli kuolemaisillaan tai sairaita.
SS-Totenkopfverbände tiesi etukäteen, että liittoutuneiden joukot olivat matkalla leirille, joka antoi heille mahdollisuuden siirtää noin 36500 vankia pois leiriltä 6. huhtikuuta 1945. Saapuessaan 11. huhtikuuta 1945 Mittelbauhun amerikkalaisjoukot löysivät ainakin kahdentuhannen ihmisen ruumiit ja vain muutaman sata eloonjäänyttä, joista suurin osa oli joko sairaita tai kuolemaisillaan. Suurimman osan vangeista oli SS-Totenkopfverbände pakkoevakuonut jo aiemmin 6. huhtikuuta. Pakkoevakuointiin kuului noin 36 500 vankia, joista yli 8 000 kuoli nälkään, alistamiseen ja pikateloituksiin.
Yksi tunnettu ”evakuointi” tapahtui 4. huhtikuuta, kun Erhard Brauny johti noin 400 vankia pois Rottleberoden keskitysleiriltä, tarkoituksenaan viedä heidät Neuengammen keskitysleirille, joka oli vielä toiminnassa. Kun he saapuivat Gardelegeniin, josta heidän oli tarkoitus jatkaa matkaa junalla, liittyi mukaan lisää vartijoita ja vankeja, joita oli nyt yhteensä yli tuhat. Junaraiteiden vaurioitumisen takia matka Neuengammeniin ei voinut jatkua, joten he jäivät Gardelegeniin. 13. huhtikuuta vangit pakotettiin suureen latoon, joka sytytettiin tuleen. Vangit, jotka pääsivät ladosta elossa, ammuttiin. Tapettuja vankeja oli 1016, joista suurin osa oli puolalaisia. Lato sijaitsi Isenschnibberin tilalla. Yhdysvaltojen joukot löysivät ladon kaksi päivää myöhemmin. He löysivät 11 eloonjäänyttä vankia, jotka kertoivat tapahtumista. Eloonjääneistä 7 oli puolalaisia, 3 venäläistä ja yksi ranskalainen.
Tutkinta ja aikaisemmat tuomiot

Yhdysvaltain sotarikosohjelman tutkimusryhmä 6822 alkoi nopeasti selvittämään syyllisiä. Tutkinta saatiin valmiiksi 25. toukokuuta 1945, jonka jälkeen se toimitettiin. Epäillyistä osa saatiin vangittua nopeasti, jonka jälkeen heille laadittiin syytteet todisteiden perusteella. Oikeudenkäyntiprosessi vaikeutui, kun amerikkalaisjoukkojen täytyi vetäytyä alueelta, sen siirtyessä Neuvostoliiton hallintoon 6. heinäkuuta 1945.
Neuvostoviranomaisten kanssa toiminta oli lähes mahdotonta. Tästä esimerkki on se, kun heidän puoleltaan kukaan vastuuhenkilö ei saapunut sovittuun tapaamiseen amerikkalaisten kanssa rajalle 3. syyskuuta 1946. Tapaamisessa heidän oli tarkoitus luovuttaa amerikkalaisille todisteita ja pidätettyjä epäiltyjä. Ei tiedetä tarkkaan, mikseivät neuvostojoukot suostuneet yhteistyöhön keskitysleirin oikeudenkäynnissä, vaikka aikaisemmin he olivat luovuttaneet amerikkalaisille 22 epäiltyä Gardelegenin joukkomurhasta todisteita vastaan.
Amerikkalaistutkijat olivat kirjoittaneet muistiinpanoihinsa epäilevänsä, että syynä olisi ollut neuvostotutkijoiden ja heidän esimiestensä välinen epäselvyys siitä, kenen vastuulla päätökset olisivat. Lopulta amerikkalaisten todisteet ja epäillyt lisättiin osaksi Dachaun sotarikosoikeudenkäyntejä.
Ennen oikeudenkäyntiä Mittelbau-Doran leirin entisistä työntekijöistä 12 oli jo ollut oikeudessa syytettynä sotarikoksista Britannian armeijan järjestämässä Belsen sotaoikeuskäynnissä. Syytetyistä neljä oli saanut vankeusrangaistuksen ja viisi vapautettiin syytteistä. Kuolemantuomion hirttämällä olivat saaneet leirin säilöönotosta vastannut johtaja Franz Hössler, yhtä alaleireistä johtanut Franz Stofel ja saman leirin varajohtaja Wilhelm Dörr. Tuomiot pantiin toimeen Hamelnin vankilassa 13. joulukuuta 1945.
Yhden alaleirin entinen johtaja Otto Förschner sai Dachaun sotarikosoikeudenkäynnissä kuolemantuomion, joka pantiin toimeksi 28. toukokuuta 1946. Hänen seuraajansa, entinen Auschwitzin komendantti Richard Baer pidätettiin 1960, mutta hän kuoli luonnollisiin syihin 1963, ennen Auschwiz-oikeudenkäynnit alkoivat. Lääkärinä SS:n leirillä toiminut Karl Kahr välttyi syytteiltä, sillä hänellä oli vankien keskuudessa keskivertoa parempi maine. Kahr oli syyttäjän todistajana Doran oikeudenkäynnissä.
Lainopillinen pohja ja oikeutus

Tapauksen lainopillinen valtuusselvennä valmistui maaliskuussa 1947 kun Saksan sotilaallisen hallinnon ministeriön alaisuudessa toimiva lainopillinen ja tuomioonpaneva virasto hyväksyi sen oikeellisuuden.
Syytteet, jotka oltiin luettu syytetyille 20. kesäkuuta 1947, yhdistettiin nimelle "Sodan käytäntöjen ja lakien rikkominen". Käytetty menetelmä koski kaikkia niitä sotarikoksia, jotka olivat tapahtuneet Mittelbau-Dorassa ja sen alaisissa leireissä 1. kesäkuuta 1943 – 8. toukokuuta 1945, myös niitä, jotka eivät olleet kohdistuneet ei-saksalaisiin siviileihin ja sotavankeihin. Päätös oli ratkaiseva muutos muihin Dachaun oikeudenkäynnin tapauksiin nähden, koska se ei koskenut vain liittoutuneiden kansalaisia vaan myös muiden maiden ta kansalaisia, kuten itävaltalaisia, slovakkeja ja italialaisia. Saksalaisia uhreja vastaan toimineet syytetyt pysyivät pitkään vailla rangaistusta pidätysaikana, ja heitä kuultiin vasta myöhemmin oikeudessa Saksassa.
Kaikki syytetyt saivat syytteensä samoin muotoiltuna, epäoikeudenmukainen ja tahallinen osallistuminen hyväksikäyttöön ja tapoihin, jotka kohdistuivat sotavankeihin ja ei Saksan kansalaisiin. Tämä mahdollisti, että kaikkiin tapauksiin ei tarvinnut erikseen osoittaa tapahtuneita rikoksia, vaan pelkkä osallistuminen keskitysleirin toimintaan ja jäsenyys SS:ssä riitti osoittamaan osallisuuden sotarikokseen. Tuomioistuinten harkintaan jäi, keitä vastaan syyte tultaisiin nostaa, mikä vaikutti tuomioiden täytäntöönpanoon ja rangaistuksiin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dora Trial
Käännös suomeksi
ERP (fysiologia)

Aalto sisältäen monia ERP komponentteja, sisältäen ELAN (N1) ja P300 (P3)
ERP (event-related brain potential) eli tapahtumasidonnainen herätepotentiaali syntyy aivoissa kun ulkoinen heräte aiheuttaa aivosähköisen muutoksen. Herätepotentiaalia voidaan kuvata myös kognitiivisena potentiaalina. Heräte voidaan saada antaa mille tahansa ihmisen aistille esimerkiksi näkö- tai kuuloherätteenä. Henkilö ei välttämättä tiedosta aivoissa tapahtunutta aistimusta.
Herätepotentiaali on käytetty puheen ja kielellisen kehityksen sekä oppimisen tutkimuksissa. Näiden tutkimusten kautta on saatu selvitettyä esimerkiksi mahdollisia paljastavia tekijöitä lukivaikeuksille lapsilla tulevaisuudessa.
Deokjeongin asema

| Deokjeongin asema 덕정역 德亭驛 |
| --- | --- |

 Soulin metro 
Perustiedot
Metrolinjat:   1 
Sijainti:  37°50′40″N, 127°03′41″E
Osoite:  350-242 Deokjeong-dong, 1356 Hwahamno, Yangju-si, Gyeonggi-do
Paikkakunta:  Yangju
Avattu:  25. heinäkuuta 1912 15. joulukuuta 2006 (metro)
Käyttäjiä (ark.):  14 139
Rakenne
Tyyppi:  maanpäällinen
Laituriraiteita:  4
Deokjeongin asema (kor. 덕정역, hanja 德亭驛, engl. Deokjeong Station) on metroasema Yangjussa, Etelä-Koreassa. Asema avattiin 25. heinäkuuta 1912 ja Soulin metron linja 1 aloitti 15. joulukuuta 2006.
Laiturit

Laiturilta 1: Hoegi (pikalinja)
Laiturilta 2: Uijeongbu / Cheongnyangni / Soulin asema / Guro / Incheon
Laiturilta 3: Soyosan / Dongducheon
Laiturilta 4: Dongducheon (pikalinja)
Uloskäynti

Uloskäynti 1: Deogjeongin ala-aste, Deokjeongin postitoimisto, Deokjeongin yläaste, Deokjeongin suojelukeskus, Hoecheon 1-dongin monitoimitalo
| 0 | 1 | 2 |
| --- | --- | --- |
| Edeltävä asema: Jihaeng Soyosaniin päin |  Linja 1 | Seuraava asema: Deokgye Incheoniin päin |
| Edeltävä asema: Dongducheonjungang Dongducheoniin päin |  Linja 1Dongducheon↔Incheon pikalinja | Seuraava asema: Yangju Incheoniin päin |
Dawn of the 5th Era

| Dawn of the 5th Era Mors Principium Est |
| --- | --- | --- |

Studioalbumin tiedot
 Äänitetty : Ansa Studio & Studio Gillionsdottir
 Julkaistu: 5. joulukuuta 2014
 Formaatti: CD
 Tuottaja(t): Andy Gillion, Ville Viljanen
 Tyylilaji: melodinen death metal
 Kesto: 48.20
 Levy-yhtiö: AFM
Mors Principium Estin muut julkaisut
| ...And Death Said Live 2012 | Dawn of the 5th Era 2014 | Embers of a Dying World 2017 |
Dawn of the 5th Era on Mors Principium Estin viides studioalbumi. Se julkaistiin 5. joulukuuta 2014 levymerkillä AFM Records.
Kappaleesta ”Monster in Me” kuvattiin musiikkivideo.